વૃશ્ચિકઃ આજે ચંદ્રમા તમારી રાશિમાં છે. વૃશ્ચિક રાશિમાં ચંદ્રમા નીચનો હોય છે. ચંદ્રમાને મંગળનો સાથ મળ્યો છે. આજે તમારું મન નબળું, ડરેલું રહેશે. મનમાં કોઈ અજાણ્યો ભય અથવા આશંકા રહેશે, પણ જેમ જેમ દિવસ આગળ વધશે એમ એમ તમારો ઉત્સાહ, આત્મવિશ્વાસ અને ઊર્જાનો સ્તર વધતો જશે. આજે પરિવારમાં તમે કોઈ સંવદેનશીલ વિષયો પર વાત કરશો. ભાઈ-બહેનો સાથે કોઈ બાબતે મતભેદ થઈ શકે છે. તમારે તમારી સંવેદનશીલતા અને ભાવનાઓ પર નિયંત્રણ રાખવાનું રહેશે, નહિતર જીવનસાથી અથવા પ્રેમી નારાજ થઈ જશે. તમે જીવનસાથી સાથે પ્રેમપૂર્વક અને મીઠી વાત કરશો તો સંબંધ મધુર રહેશે. નોકરીમાં તમારે કેટલાક પડકારોનો સામનો કરવો પડશે. તમને મહેનત, ભાગદોડ અને હોશિયારીના જોરે સફળતા મળશે. તમારું આરોગ્ય નબળું રહેશે. તમને મોંમાં, આંખો, દાંતોમાં કોઈ સમસ્યા થઈ શકે છે.